CELEX: 32020D0120
Language: da
Date: 2020-01-28 00:00:00
Title: Rådets afgørelse (FUSP) 2020/120 af 28. januar 2019 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

28.1.2020   
               
               
                  DA
               
               
                  Den Europæiske Unions Tidende
               
               
                  LI 22/5
               
            
         RÅDETS AFGØRELSE (FUSP) 2020/120
         af 28. januar 2019
         om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 17. marts 2014 afgørelse 2014/145/FUSP (1).
                  
               
                     (2)
                  
                  
                     Efter at Den Russiske Føderation den 8. september 2019 afholdt såkaldte »lokalvalg« i den ulovligt annekterede Autonome Republik Krim og by Sevastopol i Ukraine, mener Rådet, at syv personer bør tilføjes på listen over personer, enheder og organer, der er omfattet af restriktive foranstaltninger, jf. bilaget til afgørelse 2014/145/FUSP.
                  
               
                     (3)
                  
                  
                     Bilaget til afgørelse 2014/145/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            De personer, der er opført på listen i bilaget til denne afgørelse, tilføjes på listen i bilaget til afgørelse 2014/145/FUSP.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 28. januar 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 16).
      
      
         
            BILAG
            Følgende personer tilføjes på listen over personer i bilaget til afgørelse 2014/145/FUSP:
            
                         
                     
                     
                        Navn
                     
                     
                        Identificerende oplysninger
                     
                     
                        Begrundelse
                     
                     
                        Dato for opførelse på listen
                     
                  
                        »184.
                     
                     
                        Sergei Andreevich DANILENKO (Сергей Андреевич ДАНИЛЕНКО)
                     
                     
                        Køn: mand
                        Fødselsdato: 14.3.1960
                        Fødested: Krasnodar (det tidligere USSR)
                     
                     
                        Formand for Sevastopols valgkommission. I denne egenskab deltog han i afholdelsen af lokalvalg i den ulovligt annekterede by Sevastopol den 8. september 2019 og støttede derved aktivt tiltag og gennemførte politikker, der underminerer eller truer Ukraines territoriale integritet, suverænitet og uafhængighed.
                     
                     
                        28.1.2020
                     
                  
                        185.
                     
                     
                        Lidia Aleksandrovna BASOVA (Лидия Александровна БАСОВА) /
                        Lidiya Oleksandrivna BASOVA (Лiдiя Олександрiвна БАСОВА)
                     
                     
                        Køn: kvinde
                        Fødselsdato: 1972
                        Fødested: ukendt
                     
                     
                        Næstformand for Sevastopols valgkommission. I denne egenskab deltog hun i afholdelsen af lokalvalg i den ulovligt annekterede by Sevastopol den 8. september 2019 og støttede derved aktivt tiltag og gennemførte politikker, der underminerer eller truer Ukraines territoriale integritet, suverænitet og uafhængighed.
                     
                     
                        28.1.2020
                     
                  
                        186.
                     
                     
                        Ekaterina Eduardovna PYRKOVA (Екатерина Эдуардовна ПЫРКОВА) /
                        Kateryna Eduardivna PYRKOVA (Катерина Едуардiвна ПИРКОВА)
                     
                     
                        Køn: kvinde
                        Fødselsdato: 22.8.1967
                        Fødested: Sevastopol (det tidligere USSR)
                     
                     
                        Sekretær for Sevastopols valgkommission. I denne egenskab deltog hun i afholdelsen af lokalvalg i den ulovligt annekterede by Sevastopol den 8. september 2019 og støttede derved aktivt tiltag og gennemførte politikker, der underminerer eller truer Ukraines territoriale integritet, suverænitet og uafhængighed.
                     
                     
                        28.1.2020
                     
                  
                        187.
                     
                     
                        Ekaterina Borisovna ALTABAEVA (Екатерина Борисовна АЛТАБАЕВА) /
                        Kateryna Borysivna ALTABAEVA (Катерина Борисiвна АЛТАБАЄВА)
                     
                     
                        Køn: kvinde
                        Fødselsdato: 27.5.1956
                        Fødested: Uglitj (det tidligere USSR)
                     
                     
                        Medlem af Den Russiske Føderations Føderationsråd for den ulovligt annekterede by Sevastopol. Ved at påtage sig denne rolle og handle i denne egenskab har hun arbejdet for yderligere integration af den ulovligt annekterede by Sevastopol i Den Russiske Føderation og derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                     
                     
                        28.1.2020
                     
                  
                        188.
                     
                     
                        Yuriy Mikhailovich GOTSANYUK/ Yuriy Mikhailovich Gotsaniuk (Юрий Михайлович ГОЦАНЮК) /
                        Iurii Mykhailovych HOTSANIUK (Юрiй Михайлович ГОЦАНЮК)
                     
                     
                        Køn: mand
                        Fødselsdato: 18.7.1966
                        Fødested: Novaja Derevnja/Nove Selo (det tidligere USSR)
                     
                     
                        Premierminister i den såkaldte »Republikken Krim«. Ved at påtage sig denne rolle og handle i denne egenskab har han arbejdet for yderligere integration af den såkaldte »Republikken Krim« i Den Russiske Føderation og derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                     
                     
                        28.1.2020
                     
                  
                        189.
                     
                     
                        Vladimir Vladimirovich NEMTSEV (Владимир Владимирович НЕМЦЕВ) /
                        Volodymyr Volodymyrovych NEMTSEV (Володимир Володимирович НЄМЦЕВ)
                     
                     
                        Køn: mand
                        Fødselsdato: 15.11.1971
                        Fødested: Sevastopol (det tidligere USSR)
                     
                     
                        Formand for den såkaldte »lovgivende forsamling« i den ulovligt annekterede by Sevastopol. Ved at påtage sig denne rolle og handle i denne egenskab har han arbejdet for yderligere integration af den ulovligt annekterede by Sevastopol i Den Russiske Føderation og derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                     
                     
                        28.1.2020
                     
                  
                        190.
                     
                     
                        Mikhail Vladimirovich RAZVOZHAEV (Михаил Владимирович РАЗВОЖАЕВ) /
                        Mykhailo Volodymyrovich RAZVOZHAEV (Михайло Володимирович РАЗВОЖАЄВ)
                     
                     
                        Køn: mand
                        Fødselsdato: 30.12.1980
                        Fødested: Krasnojarsk (det tidligere USSR)
                     
                     
                        Såkaldt »fungerende guvernør« for den ulovligt annekterede by Sevastopol. Ved at påtage sig denne rolle og handle i denne egenskab har han arbejdet for yderligere integration af den ulovligt annekterede by Sevastopol i Den Russiske Føderation og derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                     
                     
                        28.1.2020«